Do nášho rozrastajúceho sa tímu v centre Bratislavy hľadáme šikovného účtovníka/účtovníčku a ďalšieho kamoša na full-time/part-time. Čítaj ďalej a zistíš či si tá pravá/ten pravý :)
Kto sme?
Sme Mangools, mladá slovenská firma, v ktorej vyvíjame a predávame nástroje pre digitálnych marketérov, ktoré sa tešia celosvetovej obľube. Spolu pomohli už viac ako 450 000 užívateľom, medzi ktorých patria aj veľké mená ako AirBnB, Adidas alebo SkyScanner. Najznámejší z nich, KWFinder patrí medzi najpopulárnejšie nástroje vo svojom obore.
Na Slovensku sme stále relatívne neznámy pojem. Napriek tomu sa však naša spoločnosť (itrinity s.r.o.) umiestnila na 2. mieste v rebríčku Deloitte najrýchlejšie rastúcich technologických firiem v strednej Európe za rok 2018!
Koho potrebujeme?
- skúseného a samostatného účtovníka/účtovníčku ideálne aspoň s 2-3 rokmi praxe, budeš na to jediná osoba vo firme
- kolegu, ktorého baví to čo robí, prirodzene hľadá najlepšie riešenia a zvládne ich aj implementovať
- človeka, ktorý rád pracuje v tíme a je priateľský - sme kolegovia a kamoši zároveň
Čo budeš robiť?
Tvojou úlohou bude komplexné podvojné účtovníctvo a veľmi radi privítame aj pravidelné finančné reporty. Sme totálne internetová spoločnosť a všetko čo sa dá máme v elektronickej podobe, takže tradičných papierovačiek bude minimum.
V čom by si mal byť doma?
- komplexné vedenie podvojného účtovníctva, vrátane DPH, VAT MOSS, UZ, DPPO
- účtovanie miezd
- bežná administratívna práca
- angličtina, na preklad účtovných dokladov a podobne :)
Ďalšie info
- pozícia je na full-time alebo part-time
- robíme výkazy pre Štatistický úrad
- momentálne máme externe vedené účtovnícvo v programe Money S3
- auditu zatiaľ nepodliehame
Čo za to?
- 1200 - 1600 EUR/mesiac (podľa tvojich skúseností, formy spolupráce a reálneho časového zaťaženia)
- nemáme toho až tak veľa, takže v prvom kvartáli určite nebudeš tráviť v kancli 12 hodín denne a počas bežného obdobia to asi bude skôr part-time, čas ukáže
- sme malý tím, nebudeš strácať čas účtovaním desiatok miezd
- pohodu na pracovisku - sme mladí pohodoví ľudia a tak sa aj správame, žiadny korporát či napätá atmosféra
- budeš súčasťou vývoja celosvetovo známych a obľúbených nástrojov
- možnosť pracovať z domu (po zabehnutí u nás v kancli) - ide nám o výsledky nie o hodiny na papieri
- zápasy v stolnom futbale a legendárne team-buildingy
Sounds good?
Už aj nám napíš email a prihoď aj svoje CVčko. :)